**Slovenský zväz športového rybolovu**

**Slovenský rybársky zväz – Rada Žilina**

**MO SRZ Vranov nad Topľou**





**Propozície**

**LRU – Prívlač**

**2.liga**

**1. dvojkolo**

**16.06.2023 – 18.06.2023**

**Obec Kladzany**

**Ondava č. 2 revír 4-1660-1-1**

Podľa plánu športovej činnosti na rok 2023 Slovenský zväz športového rybolovu v spolupráci so SRZ Rada Žilina a MO SRZ Vranov nad Topľou usporiada 1. dvojkolo 2. ligy LRU – Prívlač.

**Účastníci pretekov: družstvá MO, MsO SRZ**

1. Banská Bystrica A
2. Banská Bystrica B
3. Bardejov
4. Humenné B
5. Námestovo
6. Púchov
7. Ružomberok CST
8. Vranov nad Topľou B
9. Žilina

**Termín konania:** 16.06.2023 – 18.06.2023

**Miesto konania:** Ondava č. 2 – revír 4-1660-1-1

**Organizačný štáb:**

Riaditeľ pretekov: Ondrej Pavelko

Garant rady SRZ: Pavol Kadlec

Hlavný rozhodca: Pavol Kubiš

Sektorový rozhodca: Miroslav Timčák

Technický vedúci: Jakub Lukič

Bodovacia komisia: Hlavný rozhodca + Matej Rosiar, Ján Hlavatý

Zdravotnícke zabezpečenie: na tel. 112

**Technické pokyny:**

* Preteká sa podľa Predpisov SZŠR a platných súťažných pravidiel pre LRU – Prívlač a aktuálnych modifikácií pre rok 2023.
* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Maximálna dĺžka rybárskeho prúta je 280 cm.
* **Brodenie: ZAKÁZANÉ**

**Špeciálne pokyny k týmto pretekom :**

* Preteká sa obdobným systémom ako na MS v LRU-Prívlač.
* Chytajúci pretekár nesmie prijímať počas žiadnej časti jednotlivých kôl akúkoľvek verbálnu ani fyzickú pomoc.
* Celkový výsledok jedného preteku sa bude skladať zo súčtu 4 výsledkov z jednotlivých častí kôl. Pri rovnosti rozhoduje počet rýb.
* Aby mohol byť pretek uznaný, musia byť odchytané min. 2 časti jednotlivého kola.
* Pri výbehu na trať nie je povolené predbiehanie. Pretekár, ktorý vychádza na trať, sa nesmie zastaviť až do doby, kedy si vybral svoj štand na chytanie. V takomto prípade je možné, aby bol obídený pretekárom za ním. Ak by sa chcel počas výberu miesta vrátiť, pretekári, ktorí išli za ním a miesto obsadili, nie sú povinní mu miesto uvoľniť.
* Nie je povolené, ak pretekár zastal na príslušnom štande, aby pred výstrelom danej časti kola štand vymenil. V priebehu jednej časti kola je ale možné štand kedykoľvek zmeniť za voľný.
* Pretekár, aj ak je voľný štand vedľa neho, nesmie nahodiť do tohto štandu.
* Ak ryba zaseknutá v štande pretekára ujde do vedľajšieho štandu, pretekár môže rybu zdolať, ale podobrať ju musí v svojom štande kde bola ryba zaseknutá.
* V prípade ak dvaja pretekári počas kola chcú ísť do rovnakého štandu, prednosť má pretekár vstupujúci do štandu proti vode t. j. zľava.
* Družstvo za dvojkolo je povinné uhradiť príspevok na zarybnenie vo výške 80,- EUR, ktorý musí byť zaplatený v piatok pri losovaní riaditeľovi preteku.

**Bodovanie:** 1 ryba – 1 bod

bodované sú vymenované druhy rýb: pstruh potočný, pstruh dúhový, sivoň, hlavátka, sumec, ostriež, zubáč, šťuka, boleň, mrena a všetky druhy jalcov

**Pretekárska trať: Ondava č. 2 pri obci Kladzany - na trati Ondavskej rotačky**.

Sektor A až D sa súvisle tiahne od altánku pri ČOV v smere hore prúdom približne 100 m nad prístupovou cestou k vode pod družstvom Kladzany. Dno Ondavy je prevažne štrkové, miestami zabahnené. Príbrežné časti sú na trati upravené s dobrým prístupom. Na niektorých miestach je potrebné použiť podberák s dlhou rúčkou a nepremokavú obuv.

**Výskyt rýb:** Pstruh potočný, pstruh dúhový, jalec, mrena, hlavátka, ostriež, boleň a biele ryby.

##### Náhradná trať: Nie je určená.

**Zraz účastníkov:** Obecný úrad Kladzany 100

**Časový harmonogram:**

**Piatok 16.06.2023**

19:00 – 19:15 hod. - prezentácia a kontrola preukazov. Ak sa družstvo nemôže zúčastniť prezentácie z objektívnych príčin, je povinné toto nahlásiť hlavnému rozhodcovi, príp. garantovi (najneskôr do začiatku prezentácie) a ten vykoná žrebovanie za neho. Ak sa zástupca družstva neohlási v tomto termíne, nemôže družstvo nastúpiť na preteky.

19:15 – 20:00 hod. -  žrebovanie 1. preteku, odovzdanie bodovacích preukazov.

#### Sobota 17.06.2023

06:30 – 06:40 hod. - nástup súťažiacich, otvorenie súťaže

06:40 – 07:15 hod. - kontrola účasti družstiev, súťažiacich

07:15 – 07:45 hod. - presun pretekárov na pretekárske úseky, kontrola totožnosti

07:45 – 08:00 hod. - príprava pretekárov + výbeh pretekárov na 1.časť 1 kola

**08:00 – 08:25 hod. - 1. pretek – 1. časť 1.kola (sektory A1,C1) 25 min**

08:25 – 08:40 hod. – presun do depa + výbeh pretekárov na 2. časť 1. kola

**08:40 – 09:10 hod. - 1. pretek – 2. časť 1. kola (sektory A1,C1) 30 min**

09:10 – 09:25 hod. - presun do depa + výbeh pretekárov na 3. časť 1. kola

**09:25 – 10:00 hod. - 1. pretek – 3. časť 1. kola (sektory A1,C1) 35 min**

10:00 – 10:15 hod. - presun do depa + výbeh pretekárov na 4. časť 1. kola

**10:15 – 10:55 hod. - 1. pretek – 4. časť 1. kola (sektory A1,C1) 40 min**

10:55 – 12:15 hod. - obed

12:15 – 12:30 hod. - príprava pretekárov + výbeh pretekárov na 1.časť 2. kola

**12:30 – 12:55 hod. - 1. pretek – 1. časť 2.kola (sektory B1,D1) 25 min**

12:55 – 13:10 hod. – presun do depa + výbeh pretekárov na 2. časť 2. kola

**13:10 – 13:40 hod. - 1. pretek – 2. časť 2. kola (sektory B1,D1) 30 min**

13:40 – 13:55 hod. - presun do depa + výbeh pretekárov na 3. časť 2. kola

**13:55 – 14:30 hod. - 1. pretek – 3. časť 2. kola (sektory B1,D1) 35 min**

14:30 – 14:45 hod. - presun do depa + výbeh pretekárov na 4. časť 2. kola

**14:45 – 15:25 hod. - 1. pretek – 4. časť 2. kola (sektory B1,D1) 40 min**

19:00 – 20:00 hod. - oznámenie priebežných výsledkov, losovanie

**Nedeľa 18.06.2023**

07:00 – 07:45 hod. - presun pretekárov a rozhodcov na pretekárske úseky 2. preteku

07:45 – 08:00 hod. - príprava pretekárov + výbeh pretekárov na 1.časť 1 kola

**08:00 – 08:25 hod. - 2. pretek - 1. časť, 1.kola (sektory A2,C2) 25 min**

08:25 – 08:40 hod. – presun do depa + výbeh pretekárov na 2. časť 1. kola

**08:40 – 09:10 hod. - 2. pretek – 2. časť 1. kola (sektory A2,C2) 30 min**

09:10 – 09:25 hod. - presun do depa + výbeh pretekárov na 3. časť 1. kola

**09:25 – 10:00 hod. - 2. pretek – 3. časť 1. kola (sektory A2,C2) 35 min**

10:00 – 10:15 hod. - presun do depa + výbeh pretekárov na 4. časť 1. kola

**10:15 – 10:55 hod. - 2. pretek – 4. časť 1. kola (sektory A2,C2) 40 min**

10:55 – 11:30 hod. – presun pretekárov a rozhodcov + príprava na 2. pretek, 2. kola

11:30 – 11:45 hod. - príprava pretekárov + výbeh pretekárov na 1.časť 2 kola

**11:45 – 12:10 hod. - 2. pretek – 1. časť 2.kola (sektory B2,D2) 25 min**

12:10 – 12:25 hod. – presun do depa + výbeh pretekárov na 2. časť 2. kola

**12:25 – 12:55 hod. - 2. pretek – 2. časť 2. kola (sektory B2,D2) 30 min**

12:55 – 13:10 hod. - presun do depa + výbeh pretekárov na 3. časť 2. kola

**13:10 – 13:45 hod. - 2. pretek – 3. časť 2. kola (sektory B2,D2) 35 min**

13:45 – 14:00 hod. - presun do depa + výbeh pretekárov na 4. časť 2. kola

**14:00 – 14:40 hod. - 2. pretek – 4. časť 2. kola (sektory B2,D2) 40 min**

14:40 – 16:00 hod. - obed

**16:00 hod. Vyhlásenie výsledkov súťaže a ukončenie**

**Záverečné ustanovenia:**

* Všetci pretekári musia mať platné registračné preukazy športovca SZŠR, preukazy člena SRZ a povolenie na rybolov. Vedúci družstva musí na požiadanie rozhodcu predložiť platnú súpisku družstva.
* Preteká sa za každého počasia. V prípade búrky bude pretek prerušený a bude sa postupovať podľa platných súťažných pravidiel.
* Každý pretekár preteká na vlastnú zodpovednosť a riziko.
* Tréning na pretekárskej trati je možný do 14 dní pred pretekom.

**Ubytovanie a strava**:

Ubytovanie a stravu je nutné zabezpečiť individuálnou formou.

V prípade záujmu je možné zabezpečiť obed s dovozom na trať v sobotu aj v nedeľu v cene 5,50 - €. **Záujem je potrebné nahlásiť do piatku 16.06.2022 do 12.00 hod.** Ing. Ondrejovi Pavelkovi 0907 592 388.

**Informácie o pretekoch:** Ing. Ondrej Pavelko 0907 592 388

Richard Hatala 0915 788 680

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky.**

Propozície kontroloval predseda ŠO LRU- prívlač.

MO SRZ Vranov nad Topľou Vám želá veľa úspechov na pretekoch.

Petrov zdar!